**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 17ο πρακτικό της από 02-09-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Ψήφιση πιστώσεων βάσει δικαστικών αποφάσεων»**

Σήμερα στις 02 Σεπτεμβρίου 2013, ημέρα Δευτέρα & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 33693/29-08-2013 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |  |  |
| --- | --- | --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα 3. Κιλιμάτος Νικόλαος[[1]](#footnote-1) 4. Μήτρου Εμμανουήλ4 5. Σιφάκης Ηλίας | ΑΠΟΝΤΕΣ   1. Ζερβός Νικόλαος 2. Μαρκόγλου Σταμάτιος 3. Μουζουράκης Θεόφιλος 4. Παπαχρήστου-Ψύρη Ευτέρπη   *οι οποίοι κλήθηκαν και δικαιολογημένα δεν προσήλθαν*     1. Μπαραχάνος Αθανάσιος[[2]](#footnote-2) 2. Διακογιώργης Ελευθέριος[[3]](#footnote-3) |  |  |

Στην συνεδρίαση παρευρέθηκε υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 17ο

### ΑΡ. ΑΠΟΦ. : 230

Ο Πρόεδρος εισηγούμενος το 17ο θέμα της ημερήσιας διάταξης έθεσε στη διάθεση των μελών:

τo αριθ. πρωτ. 32864/23-08-2013 έγγραφο της Οικονομικής Υπηρεσίας, σύμφωνα με το οποίο:

1. πρέπει να καταβληθεί στην εταιρεία «ΚΤΕΛ Α.Ε.» το ποσό των 12.960,00 €, με το νόμιμο τόκο, το οποίο της επιδικάστηκε με την αριθ. 316/2013 απόφαση του Μονομελούς Πρωτοδικείου Κω και αφορά στην δαπάνη εκτέλεσης υπεραστικών οδικών μεταφορών που της είχαν ανατεθεί το 2008 από τον (πρώην) Δήμο Ηρακλειδών .
2. πρέπει να καταβληθεί στον κ. Ολυμπίτη Εμμανουήλ του Νικολάου το ποσό των 27.077,81 €, νομιμοτόκως, το οποίο του επιδικάστηκε με την αριθ. 276/2012 απόφαση του Μονομελούς Πρωτοδικείου Κω και αφορά στην αμοιβή του για μελέτη που εκπόνησε για λογαριασμό του (πρώην) Δήμου Ηρακλειδών, η οποία του ανατέθηκε με την αριθμ. 181/2002 απόφαση Δ.Σ. του πρώην Δήμου.

Κατόπιν των ανωτέρω ο Πρόεδρος πρότεινε, για κάθε μία από τις προαναφερόμενες περιπτώσεις, την ψήφιση των πιστώσεων σε βάρος των σχετικών Κ.Α. του προϋπολογισμού.

Ακολούθησε διαλογική συζήτηση κατά της διάρκεια της οποίας διατυπώθηκαν διάφορες απόψεις επί του θέματος, μεταξύ άλλων και του μέλους Σιφάκη Ηλία ο οποίος ανέφερε ότι οι συγκεκριμένες αποφάσεις δεν είναι τελεσίδικες. Ως εκ τούτου δεν συμφωνεί με την πρόταση του προέδρου.

Στη συνέχεια ο Πρόεδρος κάλεσε τα μέλη να ψηφίσουν.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τρία (3) μέλη: 1) Ρούφα Ιωάννα, 2) Κιλιμάτος Νικόλαος 3) Μήτρου Εμμανουήλ

Κατά της πρότασης ψήφισε ένα (1) μέλος: 1) Σιφάκης Ηλίας.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Την αριθ. 316/2013 απόφαση του Πρωτοδικείου Κω
* Την αριθ. 276/2012 απόφαση του Πρωτοδικείου Κω
* Την αριθ. 32864/23-08-2013 εισήγηση της Οικονομικής υπηρεσίας
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**με τέσσερα (4) ΝΑΙ και ένα (1) ΟΧΙ**

* Εγκρίνει την καταβολή στην εταιρεία **«**ΚΤΕΛ Α.Ε.**»,** ποσού 12.960,00 €, το οποίο αφορά σε δικαστική δαπάνη και τόκους το οποίο της είχε επιδικασθεί με την αριθ. 316/2013 απόφαση του Πρωτοδικείου Κω και στην δαπάνη εκτέλεσης υπεραστικών οδικών μεταφορών που της είχαν ανατεθεί το 2008 από τον (πρώην) Δήμο Ηρακλειδών.
* Εγκρίνει την καταβολή του ποσού των 27.077,81€ στον κ. Ολυμπίτη Εμμανουήλ του Νικολάου, το οποίο του επιδικάστηκε με την αριθμ. 276/2012 απόφαση Πρωτοδικείου Κω και αφορά στην αμοιβή του για μελέτη που εκπόνησε για λογαριασμό του (πρώην) Δήμου Ηρακλειδών, η οποία του ανατέθηκε με την αριθμ. 181/2002 απόφαση Δ.Σ. του πρώην Δήμου.
* Για κάθε δικαστική απόφαση το κεφάλαιο απαίτησης θα βαρύνει τον Κ.Α. Εξόδου 8116 του προϋπολογισμού του Δήμου Κω οικ. έτους 2013, οι τόκοι θα βαρύνουν τον Κ.Α. Εξόδου 00.6154 του προϋπολογισμού του Δήμου Κω οικ. έτους 2013 και η δικαστική δαπάνη τον Κ.Α. Εξόδου 00.6492 του προϋπολογισμού του Δήμου Κω οικ. έτους 2013.

………….……………………………………………………………………………………………...

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο Πρόεδρος της Οικονομικής Επιτροπής**  Γιωργαράς Αντώνιος | Τα μέλη  1. Ρούφα Ιωάννα 2. Κιλιμάτος Νικόλαος 3. Μήτρου Εμμανουήλ 4. Σιφάκης Ηλίας |

1. Το τακτικό μέλος Κιλιμάτος Νικόλαος, προσήλθε στη συνεδρίαση μετά τη συζήτηση και λήψη απόφασης επί του 8ου θέματος της ημερήσιας διάταξης. [↑](#footnote-ref-1)
2. Το τακτικό μέλος Μπαραχάνος Αθανάσιος, προσήλθε στη συνεδρίαση και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης. [↑](#footnote-ref-2)
3. Το 1ο αναπλ. μέλος, Διακογιώργης Ελευθέριος, προσήλθε στη συνεδρίαση προς αναπλήρωση του απόντος τακτικού μέλους Ζερβού Νικολάου σύμφωνα με το άρθρο 75 παρ. 2 του Ν. 3852/2010 και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης.

   4 Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Μαρκόγλου Σταματίου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-3)